ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് പ്രതിരോധ കുത്തിവയ്പ്പ് : കേന്ദ്ര ആരോഗ്യ മന്ത്രി ഡോ. ഹര്ഷ് വര്ദ്ധന് സംസ്ഥാനങ്ങളുമായി അവലോകനം നടത്തി
തുടര്ച്ചയായ ജോലിഭാരം മൂലം ആരോഗ്യ പ്രവര്ത്തകരിലുണ്ടാകുന്ന ക്ഷീണം തടയാന് സംസ്ഥാനങ്ങള് ദീര്ഘകാല ആസൂത്രണം നടത്തണ മെന്ന് നിര്ദ്ദേശം
പ്രതിരോധ കുത്തിവയ്പ്പ് തന്ത്രവുമായി ബന്ധപ്പെട്ട ഗുരുതരമായ പ്രശ്നങ്ങള് സംസ്ഥാനങ്ങളെ അറിയിച്ചു
''സംസ്ഥാന നേതൃത്വത്തില് നിന്നുള്ള കൂടുതല് വാക്സിനുകള്ക്കായുള്ള ആവശ്യം ജനങ്ങള്ക്കിടയില് ഇടുങ്ങിയ രാഷ്ട്രീയ അഭിനിവേശം ജനിപ്പിക്കുന്നു, ഇത് പകര്ച്ചവ്യാധിയെ നേരിടാനുള്ള'' ഗവണ്മെന്റിന്റെ സമഗ്ര സമീപനത്തെ ''ബാധിക്കുന്നു
കേന്ദ്ര ആരോഗ്യ-കുടുംബക്ഷേമ സഹമന്ത്രി ഡോ. ഹര്ഷ് വര്ദ്ധന് ഇന്ന് ആറ് സംസ്ഥാനങ്ങളിലെ ആരോഗ്യമന്ത്രിമാര്, പ്രിന്സിപ്പല് സെക്രട്ടറിമാര് എന്നിവരുമായി ആശയവിനിമയം നടത്തി.
കോവിഡ് കേസുകളുടെ ദൈനംദിന എണ്ണത്തിലും ഉയര്ന്ന മരണനിരക്കിലും ഗണ്യമായ വര്ധന നേരിടുന്ന സംസ്ഥാനങ്ങളുമായിട്ടായിരുന്നു ആശയ വിനിമയം. കേന്ദ്ര ആരോഗ്യ സഹ മന്ത്രി ശ്രീ. അശ്വിനി കുമാര് ചൗബെയും സന്നിഹിതനായിരുന്നു. നഗര പ്രദേശങ്ങളില് സ്ഥിതിഗതികള് മെച്ചപ്പെട്ട് വരികയാണെന്ന് വിലയിരുത്തപ്പെട്ടു.
ശ്രീ രാജേഷ് ടോപ്പെ, ആരോഗ്യമന്ത്രി , ഡോ. കെ. സുധാകര് ആരോഗ്യമന്ത്രി , കെ. കെ. ശൈലജ ആരോഗ്യമന്ത്രി , ശ്രീ എം. സുബ്രഹ്മണ്യന് ആരോഗ്യ മന്ത്രി , ശ്രീ. രഘു ശര്മ്മ ആരോഗ്യമന്ത്രി , ശ്രീ സത്യേന്ദ്ര ജെയിന് ആരോഗ്യമന്ത്രി  എന്നിവര് ഓണ്ലൈനായി നടന്ന യോഗത്തില് പങ്കെടുത്തു.
പകര്ച്ചവ്യാധിക്കെതിരായ പോരാട്ടത്തില് സംസ്ഥാന ഭരണകൂടങ്ങള് കാണിക്കുന്ന അര്പ്പണബോധത്തെയും സ്ഥിരോത്സാഹത്തെയും ഡോ. ഹര്ഷ് വര്ദ്ധന് അഭിനന്ദിച്ചു, അതോടൊപ്പം ക്ഷേമപദ്ധതികളുടെ ആനുകൂല്യങ്ങള് വര്ദ്ധിപ്പിച്ച് ജനങ്ങളുടെ ക്ഷേമം ഉറപ്പാക്കുകയും ചെയ്യുന്നതിനെയും അദ്ദേഹം പ്രകീര്ത്തിച്ചു.
കേരളത്തിലെ മലപ്പുറം, തൃശൂര്, തിരുവനന്തപുരം എന്നിവ ഉള്പ്പെടെ രാജ്യത്തെ 36 ജില്ലകളിലെ സ്ഥിതി ആശങ്കാജനകമാണ് തുടരുന്നുവെന്നു മന്ത്രി ചൂണ്ടിക്കാട്ടി.
കോവിഡ്-19 കൈകാര്യം ചെയ്യാന് സംസ്ഥാനങ്ങള് ദീര്ഘകാല ആസൂത്ര ണം നടത്തണമെന്ന് ഡോ.ഹര്ഷ്വര്ധന് പറഞ്ഞു. ആരോഗ്യ പ്രവര്ത്തക രുടെ ജോലി ഭാരം ലഘൂകരിക്കുന്ന തരത്തില് ഡ്യൂട്ടി ക്രമപ്പെടുത്തുന്നതിനും, പതിവായ കൗണ്സിലിങ്ങിനും സംസ്ഥാനങ്ങള് ശ്രദ്ധ ചെലുത്ത ണമെന്ന് അദ്ദേഹം നിര്ദേശിച്ചു.
വാക്സിനേഷന് ക്വാട്ട വര്ദ്ധിപ്പിക്കണമെന്ന് സംസ്ഥാന ആരോഗ്യമന്ത്രിമാ രുടെ പൊതുവായ ആവശ്യത്തെത്തുടര്ന്ന് ഡോ. ഹര്ഷ്വര്ധന് വാക്സിനേ ഷന് നയത്തിന് രൂപം നല്കിയ ഘടകങ്ങള് വിശദീകരിച്ചു.വാക്സിനുകളുടെ പ്രതിമാസ ഉല്പാദന ശേഷിയെക്കുറിച്ചും അദ്ദേഹം അറിയിച്ചു. വാക്സിനുകള് സംസ്ഥാനങ്ങള്ക്കിടയില് തുല്യമായി വിതരണം ചെയ്യു മെന്ന് സംസ്ഥാനങ്ങള്ക്ക് ഉറപ്പ് നല്കി.
ഉല്പാദന ശേഷി ക്രമാനുഗതമായി വര്ദ്ധിപ്പിച്ചുകൊണ്ടിരിക്കുകയാണ്, 2021 മെയ് മാസത്തോടെ 8 കോടി ഡോസുകളും 2021 ജൂണോടെ അത് 9 കൂടിയായി ഉയരും. സംസ്ഥാന നേതൃത്വത്തില് നിന്നുള്ള കൂടുതല് വാക്സിനുകള്ക്കായുള്ള ആവശ്യം ജനങ്ങള്ക്കിടയില് ഇടുങ്ങിയ രാഷ്ട്രീയ അഭിനിവേശം ജനിപ്പിക്കുന്നു, ഇത് പകര്ച്ചവ്യാധിയെ നേരിടാനുള്ള ''ഗവണ്മെന്റിന്റെ സമഗ്ര സമീപനത്തെ'' ബാധിക്കുന്നുവെന്ന് കേന്ദ്ര മന്ത്രി ചൂണ്ടിക്കാട്ടി.
വിദേശ നിര്മ്മാതാക്കളില് നിന്ന് വാക്സിനുകള് വാങ്ങുന്നതിനുള്ള പൊതു നയം രൂപീകരിക്കാന് സംസ്ഥാന ആരോഗ്യമന്ത്രിമാര് അഭ്യര്ത്ഥിച്ചു.
ഉദാരവല്കൃത ദേശീയ കോവിഡ് -19 വാക്സിനേഷന് തന്ത്ര പ്രകാരം കേന്ദ്ര ഗവണ്മെന്റില് നിന്ന് സൗജന്യ വാക്സിനൊപ്പം സംസ്ഥാനങ്ങള്ക്ക് ജനങ്ങള്ക്ക് സമഗ്രമായ പ്രതിരോധ കുത്തിവയ്പ്പ് നടത്താന് ഗവണ്മെന്റിതര ചാനലും ഉപയോഗിക്കാമെന്ന് കേന്ദ്ര ആരോഗ്യമന്ത്രി വിശദീകരിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും അമേരിക്കൻ പ്രസിഡന്റ് ജോസഫ് ആർ. ബിഡനും തമ്മിൽ ടെലിഫോൺ സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കൻ പ്രസിഡന്റ് ജോസഫ് ആർ. ബിഡനുമായി ടെലിഫോൺ സംഭാഷണം നടത്തി.
പ്രസിഡന്റ് ബിഡനെ പ്രധാനമന്ത്രി ഊഷ്മളമായി അഭിനന്ദിച്ചു, അദ്ദേഹത്തിന്റെ കാലാവധിക്ക് ആശംസകൾ നേർന്നു, ഇന്ത്യ-യുഎസ് തന്ത്രപരമായ പങ്കാളിത്തം കൂടുതൽ ഉയരങ്ങളിൽ എത്തിക്കുന്നതിന് അദ്ദേഹവുമായി ചേർന്ന് പ്രവർത്തിക്കാൻ ആഗ്രഹാം പ്രകടിപ്പിച്ചു.
മേഖലയിലെ സംഭവവികാസങ്ങളും വിശാലമായ ഭൗമ-രാഷ്ട്രീയ പശ്ചാത്തലവും ഇരു നേതാക്കാളും ചർച്ച ചെയ്തു. ഇന്ത്യ-യുഎസ് പങ്കാളിത്തം ജനാധിപത്യ മൂല്യങ്ങളോടും പൊതുവായ തന്ത്രപരമായ താൽപ്പര്യങ്ങളോടുമുള്ള പങ്കിട്ട പ്രതിബദ്ധതയിൽ ഉറച്ചുനിൽക്കുന്നുവെന്ന് അവർ അഭിപ്രായപ്പെട്ടു. നിയമാനുസൃതമായ ഒരു അന്താരാഷ്ട്ര ക്രമവും, സ്വതന്ത്രവും തുറന്നതും ഉൾക്കൊള്ളുന്നതുമായ ഇന്തോ-പസഫിക് മേഖല ഉറപ്പാക്കാൻ സമാന ചിന്താഗതിക്കാരായ രാജ്യങ്ങളുമായി പ്രവർത്തിക്കേണ്ടതിന്റെ പ്രാധാന്യം അവർ ആവർത്തിച്ചു.
ആഗോള കാലാവസ്ഥാ വ്യതിയാനത്തെ നേരിടുന്നതിന്റെ പ്രാധാന്യം പ്രധാനമന്ത്രിയും പ്രസിഡന്റ് ബിഡെനും ആവർത്തിച്ചു വ്യക്തമാക്കി. പാരീസ് കരാറിൽ വീണ്ടും പ്രതിജ്ഞാബദ്ധനാകാനുള്ള പ്രസിഡന്റ് ബിഡന്റെ തീരുമാനത്തെ പ്രധാനമന്ത്രി സ്വാഗതം ചെയ്യുകയും പുനരുപയോഗ ഊ ർജ്ജമേഖലയിൽ ഇന്ത്യ സ്വയം നിശ്ചയിച്ചിട്ടുള്ള ലക്ഷ്യങ്ങൾ ഉയർത്തിക്കാട്ടുകയും ചെയ്തു. ഈ വർഷം ഏപ്രിലിൽ കാലാവസ്ഥാ നേതാക്കളുടെ ഉച്ചകോടി സംഘടിപ്പിക്കാനുള്ള പ്രസിഡന്റ് ബിഡന്റെ സംരംഭത്തെ പ്രധാനമന്ത്രി സ്വാഗതം ചെയ്യുകയും അതിൽ പങ്കെടുക്കാൻ ആഗ്രഹാം പ്രകടിപ്പിക്കുകയും ചെയ്തു..
പ്രസിഡന്റ് ബിഡനേയും ഡോ. ജിൽ ബിഡനേയും അവരുടെ സൗകര്യാർത്ഥം ഇന്ത്യ സന്ദർശിക്കുന്നതിനായി ക്ഷണിക്കാനും പ്രധാനമന്ത്രി ഈ അവസരം ഉപയോഗിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി 40-ാമത് പ്രഗതി ആശയവിനിമയത്തിന് അദ്ധ്യക്ഷത വഹിച്ചു
അടിസ്ഥാന സൗകര്യ മേഖലയില് പ്രവര്ത്തിക്കുന്ന ഏജന്സികള് അവരുടെ പദ്ധതികള്ക്കൊപ്പം അമൃത് സരോവറിന് കീഴില് വികസിപ്പിക്കുന്ന ജലാശയങ്ങളുടെ ഭൂരേഖാചിത്രങ്ങളും ചേര്ക്കണം : പ്രധാനമന്ത്രി
വഴിക്കുള്ള അവകാശത്തിന്റെ അപേക്ഷകള് സമയബന്ധിതമായി തീര്പ്പാക്കുന്നത് ഉറപ്പാക്കാന് കേന്ദ്രീകൃത ഗതി ശക്തി സഞ്ചാര പോര്ട്ടല് പ്രയോജനപ്പെടുത്താന് പ്രധാനമന്ത്രി സംസ്ഥാനങ്ങളോട് ആവശ്യപ്പെട്ടു
പ്രധാനമന്ത്രി ഗതിശക്തി ദേശീയ മാസ്റ്റര് പ്ലാനിന്റെ മാതൃകയില് സംസ്ഥാനങ്ങള്ക്ക് സംസ്ഥാനതല ഗതിശക്തി മാസ്റ്റര് പ്ലാന് രൂപീകരിക്കാം: പ്രധാനമന്ത്രി
കേന്ദ്ര-സംസ്ഥാന സര്ക്കാരുകള് ഉള്പ്പെടുന്ന, സജീവമായ ഭരണനിര്വഹണത്തിനും സമയോചിതമായ നടപ്പാക്കലിനുമുള്ള ഐ.സി.ടി  അധിഷ്ഠിത ബഹുമാതൃകാ വേദിയായ  പ്രഗതിയുടെ 40-ാം പതിപ്പിന്റെ യോഗത്തില് ഇന്ന് പ്രധാനമന്ത്രി ശ്രീ നരേന്ദ്ര മോദി അദ്ധ്യക്ഷത വഹിച്ചു.
യോഗത്തില് എട്ട് പദ്ധതികളും ഒരു പരിപാടിയും ഉള്പ്പെടെ ഒമ്പത് അജണ്ട ഇനങ്ങളാണ് അവലോകനം ചെയ്തത്. എട്ട് പദ്ധതികളില്, റെയില്വേ മന്ത്രാലയം, റോഡ് ഗതാഗത, ഹൈവേ മന്ത്രാലയം, പെട്രോളിയം, പ്രകൃതി വാതക മന്ത്രാലയം എന്നിവയില് നിന്നുള്ള രണ്ട് പദ്ധതികള് വീതവും ഊര്ജ്ജ മന്ത്രാലയം, ജലവിഭവ നദി വികസനം, ഗംഗാ പുനരുജ്ജീവന മന്ത്രാലയം എന്നിവയില് നിന്നുള്ള ഓരോ പദ്ധതികളും ഉള്പ്പെടുന്നു. ഈ എട്ട് പ്രോജക്റ്റുകള്ക്ക് 59,900 കോടിയിലധികം രൂപയുടെ ചെലവ് വരും. മഹാരാഷ്ട്ര, കര്ണാടക, ആന്ധ്രാപ്രദേശ്, തമിഴ്നാട്, ഛത്തീസ്ഗഡ്, ഒഡീഷ, അസം, അരുണാചല് പ്രദേശ്, മേഘാലയ, ത്രിപുര, മിസോറാം, നാഗാലാന്ഡ്, സിക്കിം, ജാര്ഖണ്ഡ് എന്നിങ്ങനെ 14 സംസ്ഥാനങ്ങളാണ് പദ്ധതിയില് ബന്ധപ്പെട്ടിരിക്കുന്നത്.
റോഡുകള്, റെയില്വേ തുടങ്ങിയ അടിസ്ഥാന സൗകര്യ മേഖലയില് പ്രവര്ത്തിക്കുന്ന ഏജന്സികള് അവരുടെ പദ്ധതികള്ക്കൊപ്പം അമൃത് സരോവറിന് കീഴില് വികസിപ്പിച്ചെടുക്കുന്ന ജലാശയങ്ങളുടെ ഭൂരേഖാ ചിത്രങ്ങള് കൂടി ചേര്ക്കണമെന്ന്  പ്രധാനമന്ത്രി പറഞ്ഞു. അമൃത് സരോവരങ്ങള്ക്കായി കുഴിച്ചെടുത്ത വസ്തുക്കള് ഏജന്സികള്ക്ക് സിവില് ജോലികള്ക്കായി ഉപയോഗിക്കാമെന്നതിനാല് ഇത് ഒരു തരത്തില് ഇരുകൂട്ടര്ക്കും ഗുണകരമാകുന്ന സാഹചര്യമായിരിക്കും.
ആശയവിനിമയത്തില്, ദേശീയ ബ്രോഡ്ബാന്ഡ് മിഷന് പരിപാടിയും പ്രധാനമന്ത്രി അവലോകനം ചെയ്തു. വഴിയവകാശത്തിന് വേണ്ടിയുള്ള  അപേക്ഷകള് സമയബന്ധിതമായി തീര്പ്പാക്കുന്നത് ഉറപ്പാക്കാന് കേന്ദ്രീകൃത ഗതി ശക്തി സഞ്ചാര പോര്ട്ടല് പ്രയോജനപ്പെടുത്താന് സംസ്ഥാനങ്ങളോടും ഏജന്സികളോടും ആവശ്യപ്പെട്ടു. ഇത് ദൗത്യത്തിന്റെ വേഗത്ത വര്ദ്ധിപ്പിക്കും. സമാന്തരമായി, സാധാരണക്കാരന്റെ ജീവിതം സുഗമമാക്കുന്നതിന് സാങ്കേതികവിദ്യ ഉപയോഗിക്കുന്നതിനും അവര് പ്രവര്ത്തിക്കണം.
പ്രധാനമന്ത്രി ഗതിശക്തി ദേശീയ മാസ്റ്റര് പ്ലാനിന്റെ മാതൃകയില് സംസ്ഥാനങ്ങള്ക്ക് സംസ്ഥാനതല ഗതിശക്തി മാസ്റ്റര് പ്ലാന് രൂപീകരിക്കാമെന്നും ഇതിനായി സംസ്ഥാനതല യൂണിറ്റുകള് രൂപീകരിക്കാമെന്നും പ്രധാനമന്ത്രി പറഞ്ഞു. മികച്ച ആസൂത്രണത്തിനും പ്രധാന പ്രശ്നങ്ങള് തിരിച്ചറിയുന്നതിനും അഭിസംബോധന ചെയ്യുന്നതിനും പദ്ധതികള് സമയബന്ധിതമായി നടപ്പിലാക്കുന്നതിനുള്ള മികച്ച ഏകോപനം ഉറപ്പാക്കുന്നതിനും ഇത് വളരെ പ്രധാനമായിരിക്കും.
പ്രഗതി യോഗങ്ങളുടെ 39 പതിപ്പുകള് വരെ, 14.82 ലക്ഷം കോടി രൂപ ചെലവ് വരുന്ന 311 പദ്ധതികള് അവലോകനം ചെയ്തിട്ടുണ്ട്.
-ND-
(
പ്രത്യേക സേവനങ്ങളും ഫീച്ചറുകളും
16-ാമത് അഗ്രികൾച്ചർ സയൻസ് കോൺഗ്രസിന് കൊച്ചി വേദിയാകും
 സംഘടിപ്പിക്കുന്ന സമ്മേളനത്തിന് ഇത്തവണ കേന്ദ്ര സമുദ്രമത്സ്യ ഗവേഷണ സ്ഥാപനമാണ്  ആതിഥ്യമരുളുന്നത്. ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ കൈവരിക്കുന്നതിന് കാർഷിക-ഭക്ഷ്യസംവിധാനങ്ങളുടെ പരിവർത്തനം എന്ന പ്രമേയത്തിലാണ് സമ്മേളനം.
സമ്മേളനത്തിൽ ലോകമെമ്പാടുമുള്ള പ്രമുഖരായ ഗവേഷകർ, അക്കാദമിക് വിദഗ്ധർ, വിദ്യാർത്ഥികൾ, കർഷകർ, സംരംഭകർ തുടങ്ങിയവർ കാർഷിക-അനുബന്ധ മേഖലകളിലെ കണ്ടെത്തലുകളും ആശയങ്ങളും അനുഭവങ്ങളും പങ്കുവെക്കും. ഭക്ഷ്യ-പോഷക സുരക്ഷ, കാലാവസ്ഥാവ്യതിയാനം, കാർഷിക ഉൽപാദന വ്യവസ്ഥ, ഉൽപന്നങ്ങൾ, ജനിതകസാങ്കേതികവിദ്യകൾ, മൃഗസംരക്ഷണം, ഹോട്ടികൾച്ചർ, അക്വാകൾച്ചർ, മത്സ്യബന്ധനം, പുത്തൻ സാങ്കേതികവിദ്യകൾ, നയരൂപീകരണം തുടങ്ങി അനേകം വിഷയങ്ങളിലുള്ള ചർച്ചകളുണ്ടാകും. പ്ലീനറികൾ, പ്രത്യേക പ്രഭാഷണങ്ങൾ, സാങ്കേതിക സെഷനുകൾ, അഗ്രി എക്സ്പോ, സിംപോസിയങ്ങൾ, പാനൽ ചർച്ചകൾ, വിദ്യാർത്ഥികൾക്കായി പ്രസംഗ മത്സരം, കർഷകരുമായും വ്യവസായികളുമായുള്ള സംവാദങ്ങൾ എന്നിവയാണ് സമ്മേളനത്തിലെ പ്രധാന ഇനങ്ങൾ.
ഇന്ത്യയിൽ നിന്നും വിദേശത്തുനിന്നുമായി 1500ലേറെ പ്രതിനിധികൾ കോൺഗ്രസിൽ പങ്കെടുക്കും. സർക്കാർ സ്വകാര്യ മേഖലകളിലെ ഗവേഷണ സ്ഥാപനങ്ങളുടെയും സർവകലാശാലകളുടെയും മറ്റും നൂതന കാർഷികസാങ്കേതികവിദ്യകൾ അഗ്രി എക്സ്പോയിൽ പ്രദർശിപ്പിക്കും. സമ്മേളനത്തിൽ നടക്കുന്ന പ്രസംഗമത്സരത്തിൽ കാർഷിക സർവകലാശാലകളിലെ വിദ്യാർത്ഥികൾക്ക് പങ്കെടുക്കാം.
രജിസ്റ്റർ ചെയ്യുന്നതിനും കൂടുതൽ വിവരങ്ങൾ അറിയുന്നതിനും വെബ്സൈറ്റ് സന്ദർശിക്കുക.  ഇമെയിൽ: 16asc2023[at]gmail[dot]com
മന്ത്രിസഭ
ജപ്പാനിലെ നാഷണൽ ഇൻസ്റ്റിറ്റ്യൂട്ട് ഫോർ എൻവയോൺമെന്റൽ സ്റ്റഡീസും, ഇന്ത്യയുടെ ആര്യഭട്ട റിസർച്ച് ഇൻസ്റ്റിറ്റ്യൂട്ട് ഓഫ് ഒബ്സർവേഷണൽ സയൻസസും തമ്മിൽ ഒപ്പുവച്ച ധാരണാപത്രത്തിന് മന്ത്രിസഭയുടെ അംഗീകാരം
വായുവിന്റെ ഗുണനിലവാരവും കാലാവസ്ഥാ വ്യതിയാനവും സംബന്ധിച്ച് സംയുക്ത ഗവേഷണം നടപ്പിലാക്കുന്നതിന് ജപ്പാനിലെ നാഷണൽ ഇൻസ്റ്റിറ്റ്യൂട്ട് ഫോർ എൻവയോൺമെന്റൽ സ്റ്റഡീസും ഇന്ത്യയിലെ ആര്യഭട്ട റിസർച്ച് ഇൻസ്റ്റിറ്റ്യൂട്ട് ഓഫ് ഒബ്സർവേഷണൽ സയൻസസും  തമ്മിൽ സഹകരിക്കുന്നതിനുള്ള മാർഗ്ഗനിർദ്ദേശങ്ങൾ രൂപീകരിക്കുന്നതിനുമായി ഒപ്പിട്ട ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം വിലയിരുത്തി . നൈനിറ്റാളിലെ ഏരീസ് , മറ്റ് വിദേശ സ്ഥാപനങ്ങളുമായി സമാനമായ ഗവേഷണ മേഖലകളിൽ മുമ്പ് അത്തരം ധാരണാപത്രങ്ങൾ ഒപ്പിട്ടിട്ടില്ല.
സാധ്യമായ ചില പ്രവർത്തനങ്ങൾ ഇനിപ്പറയുന്നവയാണ്: -
a) ശാസ്ത്രീയ ഉപകരണങ്ങളുടെ സംയുക്ത ഉപയോഗവും പ്രവർത്തനവും
ബി) നിരീക്ഷണ രീതികളെക്കുറിച്ചുള്ള ശാസ്ത്രീയവും സാങ്കേതികവുമായ വിവരങ്ങളുടെ കൈമാറ്റം
സി) നിരീക്ഷണ ഡാറ്റയുടെ സംയുക്ത വിശകലനവും ശാസ്ത്രീയ റിപ്പോർട്ടുകൾ തയ്യാറാക്കലും
d) സംയുക്ത വിദ്യാഭ്യാസ ഗവേഷണ പ്രവർത്തനങ്ങൾ.
ഇ) ഗവേഷണം നടത്തുന്നതിനായി പിഎച്ച്ഡി വിദ്യാർത്ഥികൾ ഉൾപ്പെടെ സന്ദർശിക്കുന്ന പണ്ഡിതന്മാരുടെ കൈമാറ്റം.
f) സംയുക്ത ശാസ്ത്ര ശിൽപശാലകൾ /അല്ലെങ്കിൽ സെമിനാറുകൾ സംഘടിപ്പിക്കൽ
ഏരീസിനെ കുറിച്ച്:
ആര്യഭട്ട റിസർച്ച് ഇൻസ്റ്റിറ്റ്യൂട്ട് ഓഫ് ഒബ്സർവേഷണൽ സയൻസസ്  കേന്ദ്ര ഗവൺമെന്റിന്റെ ശാസ്ത്ര സാങ്കേതിക വകുപ്പിന് കീഴിൽ സ്ഥാപിതമായ ഒരു സ്വയംഭരണ ഗവേഷണ സ്ഥാപനമാണ്. ഏരീസ് എ ന്നത് ജ്യോതിശാസ്ത്രം, അസ്ട്രോഫിസിക്സ് , അന്തരീക്ഷ ശാസ്ത്രം എന്നീ മേഖലകളിലെ ഗവേഷണത്തിനുള്ള മികവിന്റെ കേന്ദ്രമാണ്. ഭൂമിയിലെ വായു മലിനീകരണം, കാലാവസ്ഥാ വ്യതിയാനം, സൂര്യൻ, നക്ഷത്രങ്ങൾ, ക്ഷീരപഥം എന്നിവയുടെ രൂപീകരണം, പരിണാമം എന്നിവയെക്കുറിച്ച് ഇത് ഗവേഷണം നടത്തുന്നു. ഗവേഷണ ശാസ്ത്രജ്ഞർ, പിഎച്ച്ഡി വിദ്യാർത്ഥികൾ, പോസ്റ്റ്ഡോക്ടറൽ , വിസിറ്റിംഗ് സ്കോളർമാർ എന്നിവരടങ്ങുന്നതാണ് ഇൻസ്റ്റിറ്റ്യൂട്ടിന്റെ റിസർച്ച് ഗ്രൂപ്പ്. അത്യാധുനികവും നൂതനവുമായ ശാസ്ത്രീയ ഉപകരണങ്ങളുടെ രൂപകല്പനയിലും വികസനത്തിലും ഗവേഷകർ ഏർപ്പെട്ടിരിക്കുന്നു. മനോര പീക്ക്, ദേവസ്താൽ എന്നീ കാമ്പസുകളിലെ കെട്ടിട നിർമാണത്തിലും പ്രവർത്തനത്തിലും ഏർപ്പെട്ടിരിക്കുന്ന എൻജിനീയർമാരുടെയും സാങ്കേതിക വിദഗ്ധരുടെയും ഒരു സംഘം ഇതിന് പിന്തുണ നൽകുന്നു.
എൻ ഐ ഇ എസ്സിനെ കുറിച്ച്:
നാഷണൽ ഇൻസ്റ്റിറ്റ്യൂട്ട് ഫോർ എൻവയോൺമെന്റൽ സ്റ്റഡീസ്  ജപ്പാനിലെ ഒരേയൊരു ഗവേഷണ സ്ഥാപനമാണ്, അത് ഇന്റർ ഡിസിപ്ലിനറി, സമഗ്രമായ രീതിയിൽ പരിസ്ഥിതി ഗവേഷണത്തിന്റെ വിശാലമായ ശ്രേണി ഏറ്റെടുക്കുന്നു. പരിസ്ഥിതി സംരക്ഷണത്തെക്കുറിച്ചുള്ള ശാസ്ത്രീയ കണ്ടെത്തലുകൾ നിർമ്മിക്കാൻ എൻ ഐ ഇ എസ് പ്രവർത്തിക്കുന്നു. അടിസ്ഥാന ഗവേഷണം, ഡാറ്റ ഏറ്റെടുക്കൽ, വിശകലനം, പരിസ്ഥിതി സാമ്പിളുകളുടെ സംരക്ഷണം, വിതരണം എന്നിവയിലൂടെ ഇൻസ്റ്റിറ്റ്യൂട്ടിന്റെ ഗവേഷണ അടിത്തറ ഏകീകരിക്കുന്നത് ഉൾപ്പെടുന്ന ഗവേഷണ പദ്ധതികളിൽ എൻ ഐ ഇ എസ് പ്രവർത്തിക്കുന്നു. എൻ ഐ ഇ എസ് പ്രധാനമായി നാല് മേഖലകളിലാണ് ശ്രദ്ധ കേന്ദ്രീകരിക്കുന്നത്. സിന്തസൈസ്, ഇന്റഗ്രേറ്റ്, എവോൾവ്, നെറ്റ്വർക്ക് എന്നിവയാണ് എൻ ഐ ഇ എസ് തന്ത്രങ്ങൾ.
-ND-
(
പ്രധാനമന്ത്രിയുടെ ഓഫീസ്
ശ്രീ സ്വാമിനാരായണ ഗുരുകുൽ രാജ്കോട്ട് സൻസ്ഥാന്റെ 75-ാമത് അമൃത് മഹോത്സവത്തെ പ്രധാനമന്ത്രി നാളെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2022 ഡിസംബർ 24 ന് രാവിലെ 11 മണിക്ക് ശ്രീ സ്വാമിനാരായണ ഗുരുകുലം രാജ്കോട്ട് സൻസ്ഥാന്റെ 75-ാമത് അമൃത് മഹോത്സവത്തെ വീഡിയോ കോൺഫറൻസിംഗിലൂടെ അഭിസംബോധന ചെയ്യും.
1948-ൽ ഗുരുദേവ് ശാസ്ത്രിജി മഹാരാജ് ശ്രീ ധർമ്മജീവൻദാസ്ജി സ്വാമിയാണ് ശ്രീ സ്വാമിനാരായൺ ഗുരുകുൽ രാജ്കോട്ട് സൻസ്ഥാൻ രാജ്കോട്ടിൽ സ്ഥാപിച്ചത്. 25,000-ലധികം വിദ്യാർത്ഥികൾക്ക് സ്കൂൾ, ബിരുദ, ബിരുദാനന്തര വിദ്യാഭ്യാസത്തിനുള്ള സൗകര്യങ്ങൾ പ്രദാനം ചെയ്യുന്ന വിപുലീകരിച്ച സൻസ്ഥാന് നിലവിൽ ലോകമെമ്പാടും 40-ലധികം ശാഖകൾ ഉണ്ട്.
---ND---
(
പ്രധാനമന്ത്രിയുടെ ഓഫീസ്
നവരാത്രിയുടെ മഹാ സപ്തമിയിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു;
കാളരാത്രി മാതാവിന്റെ അനുഗ്രഹം തേടി
നവരാത്രിയുടെ മഹാ സപ്തമിയുടെ ശുഭമായ അവസരത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. ശ്രീ മോദി എല്ലാ ഭക്തർക്കും കാളരാത്രി മാതാവിന്റെ അനുഗ്രഹം തേടുകയും അവർക്കായുള്ള സ്തുതികൾ പങ്കുവെക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു :
"സുഖപ്രസന്നവദനം സ്മർണൻസർസോരുഹം.
തഥാ സഞ്ചിയന്ത്യേത്കലരാത്രിം സർവകാമ സമൃദ്ധിദം ।
നവരാത്രിയുടെ ശുഭകരമായ അവസരത്തിൽ രാജ്യദി ജനങൾക്ക് ആശംസകൾ. കാളരാത്രി മാതാവിന്റെ കരുണയും കൃപയും കൊണ്ട് നിങ്ങൾക്കെല്ലാവർക്കും ശോഭയുള്ളതും സന്തോഷകരവുമായ ജീവിതം ഉണ്ടാകട്ടെ. അവർക്കായി ഒരു സ്തുതി…”
ND
(
രാജ്യരക്ഷാ മന്ത്രാലയം
പാങ്ങോട് സൈനിക കേന്ദ്രത്തില് കാര്ഗില് വിജയദിനം ആചരിച്ചു
കാര്ഗില് വിജയദിനത്തിന്റെ 22-ാം വാര്ഷികാഘോഷം പാങ്ങോട് സൈനിക കേന്ദ്രത്തിലെ യുദ്ധസ്മാരകത്തില് ശ്രദ്ധാഞ്ജലി അര്പ്പിച്ചുകൊണ്ട് ആചരിച്ചു. പാങ്ങോട് മിലിട്ടറി സ്റ്റേഷന് കമാണ്ടര് ബ്രിഗേഡിയര് കാര്ത്തിക് ശേഷാദ്രി യുദ്ധസ്മാരകത്തില് പുഷ്പചക്രം സമര്പ്പിക്കുകയും, യുദ്ധത്തില് വീരമൃത്യു വരിച്ച സേനാംഗങ്ങള്ക്ക് ആദരാഞ്ജലികള് അര്പ്പിക്കുകയും ചെയ്തു.
'ഷഹീദോം കോ സലാമി ശസ്ത്രയും ശോക് ശസ്ത്രയും' ഉള്പ്പെടെയുള്ള അനുസ്മരണ പരേഡ് നടത്തുകയും 'ഭലാസ്റ്റ് പോസ്റ്റ്' ആലപിക്കുകയും ചെയ്തു. സൈനിക കേന്ദ്രത്തിലെ മുതിര്ന്ന ഉദ്യോഗസ്ഥരും സേനാംഗങ്ങളും ചടങ്ങില് പങ്കെടുത്തു.
(കാര്ഗില് വിജയദിനാഘോഷത്തോടനുബന്ധിച്ച് യുദ്ധത്തെക്കുറിച്ചുള്ള പ്രഭാഷണവും, ഡോക്യുമെന്ററി പ്രദര്ശനവും, രക്തദാന ക്യാമ്പും നടത്തി.
പ്രധാനമന്ത്രിയുടെ ഓഫീസ്
സംസ്ഥാന പിറവി ദിനത്തിൽ മധ്യപ്രദേശിലെ ജനങ്ങൾക്ക് പ്രധാനമന്ത്രി ആശംസകൾ നേർന്നു.
മധ്യപ്രദേശ് സംസ്ഥാന പിറവി ദിനത്തിൽ പ്രധാനമന്ത്രി ശ്രീ നരേന്ദ്രമോദി ജനങ്ങൾക്ക് ആശംസകൾ നേർന്നു. "പ്രധാന മേഖലകളിലെല്ലാം പുരോഗതി കൈവരിച്ചു കൊണ്ട്, ആത്മ നിർഭർ ഭാരത് എന്ന ലക്ഷ്യം സാക്ഷാത്കരിക്കാൻ മധ്യപ്രദേശ് ഈടുറ്റ സംഭാവനകൾ നൽകി വരികയാണ്", പ്രധാനമന്ത്രി ട്വീറ്റ് ചെയ്തു.
രാജ്യരക്ഷാ മന്ത്രാലയം
കോവിഡ് കേസുകൾ ഉയരുന്ന പശ്ചാത്തലത്തിൽ രോഗപ്രതിരോധ പ്രവർത്തനങ്ങൾ ശക്തമാക്കുന്നത് ലക്ഷ്യമിട്ട്, ഓക്സിജൻ സംഭരണികൾ, അവശ്യ മരുന്നുകൾ, മറ്റു വൈദ്യ ഉപകരണങ്ങൾ തുടങ്ങിയവ ഇന്ത്യൻ വ്യോമസേന രാജ്യത്തിന്റെ വിവിധ ഭാഗങ്ങളിൽ എത്തിച്ചു തുടങ്ങി
കോവിഡ് കേസുകളിൽ വലിയ വർധന ഉണ്ടാകുന്ന പശ്ചാത്തലത്തിൽ പുതിയ കോവിഡ് ആശുപത്രികൾ, അനുബന്ധ സൗകര്യങ്ങൾ എന്നിവ സജ്ജമാക്കൽ, നിലവിലുള്ളവയുടെ ആവശ്യങ്ങൾ പരിഹരിക്കൽ തുടങ്ങിയവ ലക്ഷ്യമിട്ട് ഇന്ത്യൻ വ്യോമസേന രാജ്യത്തിന്റെ വിവിധ ഭാഗങ്ങളിൽ നിന്നും ഓക്സിജൻ സംഭരണികൾ, സിലണ്ടറുകൾ, അവശ്യ മരുന്നുകൾ, വൈദ്യ ഉപകരണങ്ങൾ തുടങ്ങിയവ വ്യോമമാർഗം വിതരണം ചെയ്തു തുടങ്ങി.
ഇവയുടെ സുഗമമായ വിതരണം ഉറപ്പാക്കുന്നതിനു വേണ്ടി ഇന്ത്യൻ വ്യോമസേനയുടെ ചരക്ക് വിമാനങ്ങൾ ആയ C-17, C-130J, IL-76, An-32, Avro എന്നിവയുടെ സേവനമാണ് ലഭ്യമാക്കിയിട്ടുള്ളത്. ആവശ്യമെങ്കിൽ Chinook, Mi-17 ഹെലികോപ്റ്ററുകളും വിന്യസിക്കും.
ഡൽഹിയിലെ വിവിധ ആശുപത്രികളിലേയ്ക്ക്, കൊച്ചി, മുംബൈ, വിശാഖപട്ടണം, ബംഗളൂരു എന്നിവിടങ്ങളിൽ നിന്നുള്ള ഡോക്ടർമാർ, നേഴ്സുമാർ എന്നിവരെയും വ്യോമമാർഗം IAF എത്തിച്ചുകഴിഞ്ഞു.
രാജ്യത്തെ ഓക്സിജൻ വിതരണ വേഗത വർധിപ്പിക്കുന്നത് പരിഗണിച്ചുകൊണ്ട് കാലിയായ ഓക്സിജൻ ടാങ്കറുകൾ, C-17, IL-76 എന്നീ വിമാനങ്ങളുടെ സഹായത്തോടെ രാജ്യത്തെ വിവിധ ഭാഗങ്ങളിലുള്ള
നിറയ്ക്കൽ കേന്ദ്രങ്ങളിലേക്ക് IAF എത്തിച്ചു തുടങ്ങിയിട്ടുണ്ട്.
അതിനുപുറമേ ലേയിൽ ഒരു അധിക കൊവിഡ് പരിശോധന സൗകര്യം സജ്ജമാക്കുന്നതിനായി ഓട്ടോ ക്ലേവ് മെഷീനുകൾ, ബയോ സേഫ്റ്റി ക്യാബിനറ്റുകൾ അടക്കമുള്ളവ C-17, IL-76 എന്നീ വിമാനങ്ങളുടെ സഹായത്തോടെ വിതരണം ചെയ്തുകഴിഞ്ഞു.
ആവശ്യമെങ്കിൽ വളരെ കുറഞ്ഞ സമയത്തിനുള്ളിൽ തന്നെ സേവനങ്ങൾ ലഭ്യമാക്കുന്നതിനായി ഇന്ത്യൻ വ്യോമസേനയുടെ ചരക്കു വിമാനങ്ങളും ഹെലികോപ്റ്റർ സൗകര്യങ്ങളും സജ്ജമാക്കിയിട്ടുണ്ട്.
(Visitor Counter : 150
പ്രധാനമന്ത്രിയുടെ ഓഫീസ്
പ്രധാനമന്ത്രി രാജ്യത്തെ എഞ്ചിനീയർമാർക്ക് അഭിവാദ്യം അർപ്പിച്ചു
എഞ്ചിനീയർമാരുടെ ദിനത്തിൽ പ്രധാനമന്ത്രി രാജ്യത്തെ എഞ്ചിനീയർമാർക്ക് അഭിവാദ്യം അർപ്പിച്ചു. " എല്ലാ എഞ്ചിനീയർമാർക്കും എഞ്ചിനീയർമാരുടെ ദിനത്തിൽ അഭിവാദ്യങ്ങൾ. സർ. എം. വിശ്വേശരയ്യയെ അദ്ദേഹത്തിൻ്റെ ജന്മദിനത്തിൽ നാം സ്മരിക്കുന്നു. രാജ്യം കെട്ടിപ്പടുക്കാൻ നമ്മുടെ എഞ്ചിനീയർമാർ വഹിച്ച പങ്കിൽ നാം അഭിമാനിക്കുന്നു". അദ്ദേഹം ഒരു ട്വീറ്റിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 187.67 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.65 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 15,873
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,593 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.54%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 187.67 കോടി  പിന്നിട്ടു. 2,30,29,745 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.65 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 3,87,719 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10404725
രണ്ടാം ഡോസ് 10012053
കരുതല് ഡോസ് 4694892
മുന്നണിപ്പോരാളികള്
ഒന്നാം ഡോസ് 18414942
രണ്ടാം ഡോസ് 17532038
കരുതല് ഡോസ് 7340412
12-14 പ്രായപരിധിയിലുള്ളവര്
ഒന്നാം ഡോസ് 26575579
രണ്ടാം ഡോസ് 2932476
15-18 പ്രായപരിധിയിലുള്ളവര്
ഒന്നാം ഡോസ് 58140660
രണ്ടാം ഡോസ് 41345317
18-44 പ്രായപരിധിയിലുള്ളവര്
ഒന്നാം ഡോസ് 555482878
രണ്ടാം ഡോസ് 475434938
കരുതല് ഡോസ് 84549
45-59 പ്രായപരിധിയിലുള്ളവര്
ഒന്നാം ഡോസ് 202883319
രണ്ടാം ഡോസ് 187363960
കരുതല് ഡോസ് 303170
60നുമേല് പ്രായമുള്ളവര്
ഒന്നാം ഡോസ് 126838741
രണ്ടാം ഡോസ് 116719403
കരുതല് ഡോസ് 14216266
കരുതല് ഡോസ് 2,66,39,289
ആകെ 1,87,67,20,318
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 15,873 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 1,755 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,19,479 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,593 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,36,532 പരിശോധനകള് നടത്തി. ആകെ 83.47 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.54 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.59 ശതമാനമാണ്.
--ND--
(Visitor Counter : 77
റോഡ് ഗതാഗത, ഹൈവേ മന്ത്രാലയം
ഭാരത് NCAP  അവതരിപ്പിക്കുന്നതിനുള്ള കരട് GSR വിജ്ഞാപനത്തിന് ശ്രീ നിതിൻ ഗഡ്കരി അംഗീകാരം നൽകി
ഇന്ത്യയിലെ വാഹനങ്ങൾക്ക് ക്രാഷ് ടെസ്റ്റുകളിലെ പ്രകടനത്തെ അടിസ്ഥാനമാക്കി സ്റ്റാർ റേറ്റിംഗ് നൽകുന്നതിനുള്ള ഭാരത് NCAP  അവതരിപ്പിക്കുന്നതിനുള്ള കരട് GSR വിജ്ഞാപനത്തിന് കേന്ദ്ര ഉപരിതല ഗതാഗത, ഹൈവേ മന്ത്രി ശ്രീ നിതിൻ ഗഡ്കരി അംഗീകാരം നൽകി..
സുരക്ഷിത വാഹനങ്ങൾ നിർമ്മിക്കുന്നതിനായി ഇന്ത്യയിലെ OEM-കൾക്കിടയിൽ ആരോഗ്യകരമായ മത്സരം പ്രോത്സാഹിപ്പിക്കുന്നതിനും, സ്റ്റാർ റേറ്റിംഗിനെ അടിസ്ഥാനമാക്കി സുരക്ഷിതമായ കാറുകൾ തിരഞ്ഞെടുക്കാൻ ഉപഭോക്താക്കളെ അനുവദിക്കുന്നതിനുമുള്ള ഉപഭോക്തൃ കേന്ദ്രീകൃത പ്ലാറ്റ്ഫോമായി ഭാരത്-NCAP പ്രവർത്തിക്കുമെന്ന് ട്വീറ്റുകളിലൂടെ അദ്ദേഹം പറഞ്ഞു.
ക്രാഷ് ടെസ്റ്റ് അടിസ്ഥാനമാക്കിയുള്ള ഇന്ത്യൻ കാറുകളുടെ സ്റ്റാർ റേറ്റിംഗ്, ഘടനാപരമായ സുരക്ഷയും യാത്രക്കാരുടെ സുരക്ഷയും ഉറപ്പാക്കുന്നതിന് മാത്രമല്ല, ഇന്ത്യൻ വാഹനങ്ങളുടെ കയറ്റുമതി നിലവാരം വർദ്ധിപ്പിക്കുന്നതിലും വളരെ നിർണായകമാണെന്ന് മന്ത്രി പറഞ്ഞു. നിലവിലുള്ള ഇന്ത്യൻ ചട്ടങ്ങൾ കണക്കിലെടുത്ത്, ഭാരത് NCAP-യുടെ ടെസ്റ്റിംഗ് പ്രോട്ടോക്കോൾ, ആഗോള ക്രാഷ് ടെസ്റ്റ് പ്രോട്ടോക്കോളുകളുമായി സമന്വയിപ്പിക്കുമെന്ന് അദ്ദേഹം പറഞ്ഞു. OEM കൾക്ക് അവരുടെ വാഹനങ്ങൾ ഇന്ത്യയുടെ ആഭ്യന്തര ടെസ്റ്റിംഗ് സൗകര്യങ്ങളിൽ പരീക്ഷിക്കാൻ ഇത് വഴി സാധിക്കും.
RRTN
(Visitor Counter : 132
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 192.28 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 14,955 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,202 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,97,003 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,226 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.67 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,42,681 പരിശോധനകള്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി ദക്ഷിണാഫ്രിക്കൻ പ്രസിഡന്റുമായി സംസാരിച്ചു
ബ്രിക്സിലെ സഹകരണം ഉൾപ്പെടെ ഉഭയകക്ഷി, മേഖലാ , ആഗോള വിഷയങ്ങൾ ഇരു നേതാക്കളും അവലോകനം ചെയ്തു.
ആഫ്രിക്കൻ നേതാക്കളുടെ സമാധാന സംരംഭത്തെക്കുറിച്ച് പ്രസിഡന്റ് റമാഫോസ പ്രധാനമന്ത്രിയെ അറിയിച്ചു .
സംഭാഷണത്തിനും നയതന്ത്രത്തിനുമുള്ള ഇന്ത്യയുടെ നിരന്തരമായ ആഹ്വാനം മുന്നോട്ടുള്ള വഴിയായി പ്രധാനമന്ത്രി ആവർത്തിച്ചു.
ഇന്ത്യയുടെ ജി20 പ്രസിഡൻസിക്ക് പ്രസിഡന്റ് റമാഫോസ തന്റെ പൂർണ പിന്തുണ അറിയിച്ചു.
പ്രധാനമന്ത്രി നരേന്ദ്ര മോദി ഇന്ന് ദക്ഷിണാഫ്രിക്കൻ പ്രസിഡൻറ് മാതമേല സിറിൽ റമഫോസയുമായി ടെലിഫോൺ സംഭാഷണം നടത്തി.
ചരിത്രപരവും ശക്തവുമായ ജനങ്ങൾ തമ്മിലുള്ള ബന്ധത്തിൽ നങ്കൂരമിട്ടിരിക്കുന്ന ഉഭയകക്ഷി സഹകരണത്തിലെ പുരോഗതി ഇരു നേതാക്കളും അവലോകനം ചെയ്തു. ഈ വർഷം ആദ്യം 12 ചീറ്റകളെ ഇന്ത്യയിലേക്ക് മാറ്റിപ്പാർപ്പിച്ചതിന് പ്രധാനമന്ത്രി ദക്ഷിണാഫ്രിക്കൻ പ്രസിഡന്റിന് നന്ദി പറഞ്ഞു.
ഈ വർഷം ദക്ഷിണാഫ്രിക്കയുടെ അധ്യക്ഷപദവിയുടെ പശ്ചാത്തലത്തിൽ ബ്രിക്സിലെ സഹകരണം ഉൾപ്പെടെ പരസ്പര താൽപ്പര്യമുള്ള മേഖലാ , ആഗോള തലങ്ങളിലെ നിരവധി വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി.
ആഫ്രിക്കൻ നേതാക്കളുടെ സമാധാന സംരംഭത്തെക്കുറിച്ച് പ്രസിഡന്റ് റമാഫോസ പ്രധാനമന്ത്രിയെ അറിയിച്ചു. ഉക്രെയിനിൽ സുസ്ഥിരമായ സമാധാനവും സുസ്ഥിരതയും ഉറപ്പാക്കാൻ ലക്ഷ്യമിട്ടുള്ള എല്ലാ സംരംഭങ്ങൾക്കും ഇന്ത്യയുടെ പിന്തുണയുണ്ടെന്ന് സൂചിപ്പിച്ച പ്രധാനമന്ത്രി, മുന്നോട്ടുള്ള വഴിയായി സംഭാഷണത്തിനും നയതന്ത്രത്തിനുമുള്ള ഇന്ത്യയുടെ നിരന്തരമായ ആഹ്വാനം ആവർത്തിച്ചു.
നിലവിലെ ജി 20 പ്രസിഡൻസിയുടെ ഭാഗമായുള്ള ഇന്ത്യയുടെ സംരംഭങ്ങൾക്ക് പ്രസിഡന്റ് റമാഫോസ തന്റെ പൂർണ്ണ പിന്തുണ അറിയിച്ചു. ഇന്ത്യാ സന്ദർശനത്തിനായി താൻ കാത്തിരിക്കുകയാണെന്നും അദ്ദേഹം പറഞ്ഞു.
സംഭാഷണങ്ങൾ തുടരാൻ രണ്ടു നേതാക്കളും യോജിച്ചു.
ND
(